Intohimon vallassa

Intohimon vallassa (ruotsinkielinen rinnakkaisversio: I lidelsens famn) on Teuvo Tulion ohjaama suomalainen elokuva vuodelta 1947.  

Elokuva pohjautuu Johannes Linnankosken romaaniin Taistelu Heikkilän talosta (1905). Tulio ohjasi siitä jo aiemmin elokuvan Taistelu Heikkilän talosta (1936), jonka luultiin tuhoutuneen kokonaan Adams Filmin tulipalossa 1959. Tästä kuitenkin löytyi vuonna 2007 yksi filmikela, jossa on katkelmat alusta ja lopusta.Helsingin Sanomat 16.3.2007 s. C1 ja HS Tulion elokuvasta 

Tulio teki elokuvasta samoin näyttelijöin myös ruotsinkielisen rinnakkaisversion I lidelsens famn, jota Ruotsissa esitettiin nimellä Olof – forsfararen.

Tulio käytti monissa jaksoissa pätkiä vanhemmista elokuvista, kuten eräissä myöhemmissäkin elokuvissaan. Esimerkiksi latotanssikohtauksessa on hyödynnetty Nyrki Tapiovaaran ja Hugo Hytösen elokuvaa Miehen tie (1940), josta otetussa katkelmassa on avustajien joukossa muun muassa kirjailija F. E. Sillanpää. Koskenlaskukohtaukset Tulio otti omasta elokuvastaan Laulu tulipunaisesta kukasta (1938), hevosella-ajojaksossa on osia kaksikymmentä vuotta aiemmin valmistuneesta Uuno Eskolan ohjaamasta mykkäelokuvasta Ei auta itku markkinoilla (1927). Elokuva on Osmo Harkimon ensimmäinen kuvaustyö.Taustatietoja tuotannosta Elonet.fi, viitattu 6.5.2012

Arviot
Elokuva on luonnehdittu tragikoomisen jylhäksi melodraamaksi.Arto Pajukallio, Elokuvat, Helsingin Sanomat 21.11.2010 Tulio alkaa tästä elokuvasta lähtien kierrättää vanhaa materiaalia ja elokuvien keskeisiä kuvia peräti patologiselta vaikuttavalta vimmallaMH: Intohimon vallassa, Päivän elokuvia, Tv-maailma, 28/2012.

Näyttelijät

Lähteet

Luokka:Suomalaiset mustavalkoelokuvat
Luokka:Vuoden 1947 suomalaiset elokuvat
Luokka:Melodraamat
Luokka:Teuvo Tulion ohjaamat elokuvat